Cat vs Rats Oyunu - Y8.com üzerinde online oyna
2.4 MB 09 jun 2015 tarihinde eklendi 15,763 play times Eklenti gerekiyor
<a target="_blank" href="https://www.y8.com/games/cat_vs_rats"><img alt="Cat vs Rats" class="playable" src="https://img-hws.y8.com/cloud/y8-thumbs/66927/small.gif" /><br />Cat vs Rats<br />Şimdi Oyna!</a> Kalahari Lodge - Out Of Africa Gastehuise - Resensies
Magda G - Mar 2019
Na 'n lang dag op die pad in die warm Noord-Kaap was hierdie plek 'n lafenis. Lugversorger was aan en ons kon in 'n koel plek instap. Alles wat ons nodig gehad was daar. Self 'n braaiplek. Baie droog oral, maar hierdie Lodge het opgemaak daarvoor.
Marie se Terugvoer
Baie, baie dankie vir hierdie waarderende en positiewe terugvoer. Dit is nou werklik vir 'n eienares so 'n heerlike ervaring om so iets op skrif te ontvang. Groot, groot waardering. Hoop ons sien weer in die toekoms.
Etienne V - Jan 2019
Eerste keer en laaste keer.
Die eenheid was skoon en netjies. Die ontvangs was swak. Moes 15 minute in die bloedige son wag vir iemand om te kom oopsluit. Na tweede oproep vind ons uit die sleutel is onder die asblik. Die ligging is afgesonder en die prys is hoog. Vir daai prys per nag kon ek by 'n ander plek gaan bly het waar ek van my kamer na die restaurant kon loop.
Marius M - Jan 2019
Het voldoen aan al ons behoeftes vir 'n oornagstop.
Ansie S - Jan 2019
After a long day of travelling the warm welcome and comfortable lodging was like an oasis!
Thanks, Ansie. Your friendly comment and appreciation mean a lot to me. We hope we will see again in future.
Thys F - Jan 2019
Vriendelike ontvangs by 'n skoon, goed versorgde eenheid. Blyplek is netjies met al die nodige geriewe vir 'n goeie nagrus.
Thys, middag! Baie dankie, hierdie pragtige kommentaar gee ons sommer so 'n hupstoot om 2019 werklik met n lekker hart aan te pak. Sterkte vir 2019 en ons vertrou dat ons jul pragtige mense weer in die toekoms hier op Carnarvon sal ontvang.
Charlotte F - Dec 2018
Dit is 'n pragtige plekkie, netjies. Ons sal weer van die plekkie gebruik maak. Ons beveel die plekkie aan vir enige een. Rustig!
Charlotte, middag. Baie dankie vir jou pragtige, positiewe terugvoer. Dit is vir ons werklik so lekker as ons gaste die tydjie van oorslaap geniet hier op Carnarvon.
Mooi 2019 vir julle gesin!!!
Chris T - Sep 2018
Wat 'n heerlike ondervinding in die Karoo. Baie dankie aan Marie vir die oorslaap, ons maak weer so.
Dit was 'n aangename verrassing in die warm en stowwerige Karoo en ons het dadelik tuis gevoel en die dag se stof afgewas en lekker uitgerus vir die volgende dag se reis.
Ek het nooit hierdie terugvoer raakgelees nie!!! Baie dankie! Dis n riem onder my hart!! Hoop ons kan jul vorentoe weer hier op Carnarvon ontvang!
Mag 2019 mooi loop met julle!!!
Pieter D - Sep 2018
Netjies, skoon en gasvry. Kan dit aanbeveel.
Dankie vir jou terugvoer wat my êrens ontgaan of ontglip. Waardeer jou positiewe terugvoer!
Mooi 2019 vir julle!!!
Brenda G - Sep 2018
Warm Karoo gasvryheid!
Baie dankie vir ‘n netjiese, cosy plekkie! Heerlike Karoo tjoppies en wors geniet, en Betsie het ons bederf met ‘n heerlike roosterkoek broodjie! Sal beslis weer oornag daar!
Brenda, baie dankie vir jou positiewe bydrae tot ons plekkies.
So jammer ek kon jul nie self ontmoet nie, maar Betsie het my vertel van die aangename mense.
So bly julle het lekker geblyen ja, niks kom by murgsagte smaaklike Karoolam uit Carnarvon nie.
Annelize D - Aug 2018
Lekker rusplek vir moeë reisigers.
Baie vriendelik ontvang. Geriewe was skoon en netjies. Baie goeie idee is die kitspap en melk wat besikbaar is sodat mens vroegoggend die grootste honger kon stil voor vertrek.
Baie dankie vir jou vriendelike en opbouende terugvoer. Dit is altyd vir ons lekker om ons gaste hier te ontvang en tien maal meer lekker om sulke aangename mense te ontvang. Dit is regtig vir my en my twee assistente 'n voorreg om die plekkies vir jul gebruikersvriendelike te maak. Hoop ons sien julle weer vorentoe.
Bert B - May 2018
Dit was 'n ervaring wat ons lank as 'n aangename herinnering sal bybly.
Ons is vriendelik ontvang en was verras om uiters netjiese akkommodasie aan te tref. Die eenheid is toegerus met feitlik alle denkbare kombuisgereedskap. Rustige omgewing. Sal ongetwyfeld weer daar aandoen.
Bert, dit is werklik baie, baie aangenaam om so 'n vriendelike, opbouende en besielende terugvoering te ontvang. Sjoe man, dit doen 'n mens se hart sommer goed. Dit is maar plattelandse, huislike Karoo-plekkies, daarom is dit des te meer vir ons baie lekker om sulke vriendelike en gewaardeerde terugvoer te ontvang. Ek hoop regtig dat ons vorentoe weer vir julle sal ontvang. Baie vriendelike groete, Marie.
Martin - Jan 2018
Stortwater het uitgedrup en kon nie die stort gebruik nie (res van krane het geen waterprobleem gehad nie).
Ai so jammer om te hoor. Waterdruk vir stort was dan te laag en pomp van tenk was seker toe nog nie aangeskakel nie. Werklik jammer om dit nou eers te hoor. Ons word nooit ingelig wanneer druk verminder word nie. Koue water loop wel maar nie sterk nie dus gee dit nie genoeg druk vir die geisers nie. Carnarvon het groot waterprobleme. Ons tenke by gastehuise help nou daarmee. As ons net geskakel was, kon Cornelia gou gaan aanskakel het. Bly jul het verder lekker gebly. Waardeer jul terugvoer baie. Sterkte vir 2018 verder. Marie
Johan W - Dec 2017
Dankie vir die heerlike verblyf en gasvryheid.
Karl T - Sep 2017
Ons het net een nag gebly en het geen klagtes gehad nie.
Warm en vriendelike ontvangs, die verblyf was skoon en het alles gehad wat ons nodig gehad het vir selfsorg. Smaak en verwagtinge is anders by alle gaste, maar ons het 'n lekker plek gevind om te bly en kan dit aanbeveel.
We only stayed one night and had no complaints.
Warm and friendly reception, the accommodation was clean and had everything we needed for self catering. Tastes and expectations are different by different guests, but we found a nice place to stay over for the night and can recommend it.
Thank you, Karl. Cornelia told me you were such excellent guests. Hope we'll meet in future when you travel through the Karoo again.
Michael H - Aug 2017
First class, absolutely fantastic, exceeded our expectations in every aspect.
Absolutely fantastic. Best ever. Exceeded our expectations in every aspect. First class. Clean, full facilities, safe, secure parking, high quality beds and mattresses, linen, electric blankets, air conditioning, television, coffee, tea, fresh milk, cereal supplied, fresh linen, personal attention from owner Marie. Very professional and competent. Best accommodation we have ever stayed in. Only place to stay in Carnavon. Highly recommended! I will only stay there when next in the area.
You warm my heart more than the Karoo sun during summer. Thank you so much. It was such a pleasure to meet you two. It is guests like you who make the hospitality sector such a wonderful experience. We hope you could see some lovely flowers too, in the Namaqualand.
Marlene E - Apr 2017
Altyd lekker om in die Noord-Kaap te kuier.
Ons was nie in die Kalahari Lodge nie maar is geskuif na Ikaya Lodge wat aan dieselfde eienaars behoort. Ons was reeds voorheen ook in daardie spesifieke lodge en dis absoluut net wat elke moeë reisiger nodig het! Baie dankie Marie Jacobs, puik diens.
Marlene, baie dankie vir die heerlike terugvoering wat ons ontvang het. Ons is so dankbaar julle geniet die verblyf hier op Carnarvon. Kom asseblief weer. Ons hoop julle het ook 'n baie voorspoedige reis verder gehad. Vriendelike groete. Marie
Clarissa S - Mar 2017
Ek was aangenaam verras oor die eenheid waarin ons gebly het.
Marie het die ekstra myl geloop vir ons. Sal vir seker weer hier oornag op pad Kaap toe.
Clarissa, baie dankie vir die aangename verrassing op die rekenaar vanmiddag. Dankie dat jy tyd ingeruim het om repliek te lewer. Dit is baie lekker en dis werklik vir ons heerlik om sulke vriendelike gaste te ontvang. Jul maak dit vir ons soveel meer aangenaam om in hierdie bedryf te wees. Vriendelike Karoo groete.
Maryna W - Mar 2017
Baie oulike plek, vriendelike diens.
Annamari K - Jan 2017
Lekker oorslaap plekkie, baie oulik en dankie Conrnelia dat jy so vinnig en doetreffend ons probleem uitgestort het, jy is 'n ster en beslis 'n aanwins.
Baie dankie, Annamarie. Dit is vir ons werklik baie lekker om jul terugvoering te ontvang. Dit is 'n pragtige pluimpie vir my assistent, Cornelia, wat in staan as ek weg is. Dit doen my hart goed Ek wens julle 'n pragtige jaar toe en dit sal heerlik wees om jul weer vorentoe te ontvang.
Annette V - Jan 2017
Lafenis vir jou liggaam en siel na 'n lang warm dag op die pad!
Die wonderlikste gasvrou! Kamers baie netjies alles wat jy nodig het vir 'n heerlike rustige nag! Die braaiplek by elke kamer is fantasties. Die lugreëling is 'n wonderlike lafenis na 'n warm lang dag op die pad! Die beste oornaggeriewe in Carnarvon!
Annette, baie dankie vir hierdie vriendelike woorde. Ons is so dankbaar dat julle ons plekkies geniet, sommer net vir oornag in die Karoo. Ons wens julle net die mooiste toe vir 2017.
Johan V - Dec 2016
Soos 'n oase vir die langafstandreisiger.
Oase en lafenis in dorre streek van ons land. Skoon, netjies, gerieflik, vriendelike gasvrou en die lugversorger werk goed. Het tot regte Karoo-lamstjoppies gebraai.
Johan, baie dankie vir jou positiewe en opbouende terugvoering. Sjoe, dit beteken vir ons sommer baie. Wens julle 'n pragtige 2017 toe.
Jerry V - Oct 2016
Jerry baie baie dankie vir jou terugvoer. Sulke postiewe terugvoer doen ons harte so goed hier in ons ou Karoo.
Hoop ons sien julle sommer gou weer op toer hier deur Carnarvon. Baie vriendelike groete. Marie Jacobs. Eienares
Yvette G - Jan 2016
Baie vriendelik ontvang. Gerieflike eenhede en als wat mens nodig het vir oornag fasiliteit.
Yvette, baie dankie vir jou terugvoer. Dit word so waardeer. Wens jul net die mooiste toe vir 2016.
Hoop en vertrou ons sien weer in die toekoms.
Koos V - Jan 2016
Baie netjies en skoon en goed ingerig.
Nadat ons telefonies kontak gemaak het rakende die korrekte straatadres, het ons die verblyf baie geniet.
Koos, baie dankie dat jy tyd ingeruim het om terugvoer te gee. Ja, omdat ek n paar lodges het, is telefoniese kontak so belangrik omdat ek nie fisies by n lodge bly nie. Dit was vir ons lekker om julle te ontvang hier op ons ou klein dorpie!!! Wens julle n pragtige , gesonde en geseënde 2016 toe. Vriendelike groete. Marie
Miemie B - Jul 2015
Baie gerieflike verblyf. Heerlik geslaap. Baie stil en rustig.
Baie behulpsaam om ons te kom haal en die pad te wys tydens Eskom beurtkragtyd. Vinnige terugvoer op bespreking en persoonlike aandag. SMS kontak met details en kontakbesonderhede. Baie lekker gebly.
Miemie middag. Baie dankie dat jul terugvoer gegee het. Dit word werklik so waardeer.
Wens julle n pragtige en voorspoedige 2016 toe.
Amanda L - Jan 2015
Marie Jacobz is a very friendly person with an awesome guest house. Will recommend for other travellers. They will see us again. Thank for awesome stay, enjoyed it very much. Thanks again.
Amanda, baie dankie vir jou baie positiewe terugvoer wat ons ontvang het.
Wens julle dan ook n pragtige 2016 toe. Mag daar sommer wonderlike verrassings vir jul wag.
Corneli S - Jan 2015
Rustig, skoon, netjies en vriendelik.
Vriendelik ontvang, plek is ruim en baie netjies met alles wat jy nodig net. Ons sal dit weer gebruik as ons in daardie gedeelte van die land is.
Corneli, wens julle n baie voorspoedige 2016 toe. Vertrou jul Kersseisoen was feestelik en dat jul uitgerus is vir die nuwe jaar se uitdagings.
Neeltje S - Jul 2014
Ons was almal beïndruk.
Netjies, skoon en lekker snoesig in die winter!
Elize S - Oct 2013
Na 'n baie vriendelike ontvangs, het ons baie lekker rustig, gerieflik en veilig gebly.
Ons is baie vriendelik ontvang en het dadelik tuis gevoel. Die eenheid was baie goed toegerus. Baie goeie waarde vir geld.